
ΑΠΟΣΠΑΣΜΑ                        
Από το πρακτικό της με αριθ. 23ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 248/2023
Στη Λευκάδα σήμερα  στις 27 του μηνός Ιουνίου του έτους 2023,  ημέρα  Τρίτη και  ώρα 12:00,  ήλθε σε τακτική διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 15436/23-6-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση δύο (2) θέματα  Εκτός Ημερήσιας Διάταξης.

Ο κ. Τυπάλδος Νικόλαος αποχώρησε μετά την συζήτηση των θεμάτων Ε.Η.Δ. και πριν την συζήτηση του 1ου θέματος της Η.Δ.

ΘΕΜΑ 1ο: Απόφαση Ο.Ε. επί της από 20.04.2023 (αρ. εκθ. καταθ. 15/2023) αγωγή του Λ. Π. κατά του Δήμου Λευκάδας ενώπιον του Ειρηνοδικείου Λευκάδας. 

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Ο.Ε. κ. Αναστάσιος Γαζής Αντιδήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:

    «Με την αναφερόμενη ανωτέρω αγωγή, ο αντίδικος εκθέτει ότι δυνάμει της από 23.12.2016 σύμβασης που καταρτίσθηκε μεταξύ του ιδίου και του τότε Δημάρχου Λευκάδας, ο αντίδικος ανέλαβε την εκτέλεση ορισμένων εργασιών στην περιοχή του Αθανίου Λευκάδας. Συγκεκριμένα, συμφωνήθηκε να διαμορφωθεί και να περιφραχθεί ο χώρος του νέου κοιμητηρίου Αθανίου. Για την εκτέλεση των ανωτέρω εργασιών συμφωνήθηκε ως αμοιβή το ποσό των 14.999,91 ευρώ συμπεριλαμβανομένου του Φ.Π.Α.

Περαιτέρω, ο αντίδικος ιστορεί ότι προέβη νόμιμα κι εμπρόθεσμα στην εκτέλεση των εργασιών που συμφωνήθηκαν, ωστόσο ο Δήμος έχει καταβάλει μόνο το ποσό των 7.440,00 ευρώ, όπως προκύπτει από την υπ’ αριθμ. 45-7326.007/2017 βεβαίωση υπηρεσιών και το υπ’ αριθμ. 105/2018 ΧΕΠ, με την οποία βεβαιώθηκε και η πληρωμή ενός μόνο μέρους του ανωτέρω ποσού. Υπολείπεται επομένως το ποσό των 7.559,91 ευρώ.

Επειδή τα δικαστήρια συχνά κάνουν δεκτούς τους σχετικούς ισχυρισμούς των ιδιωτών, ιδίως εν προκειμένω που η οφειλή έχει αναγνωρισθεί εγγράφως από αρμόδια όργανα του Δήμου, τυχόν εμπλοκή σε δικαστικές διαδικασίες ενδέχεται να επιβαρύνει το Δήμο με περαιτέρω τόκους, δικαστικά έξοδα κλπ. 


Ο αντίδικος αιτείται την καταβολή του υπόλοιπου ποσού των 7.559,91 ευρώ για την εκτέλεση των προαναφερθεισών εργασιών, το οποίο φαίνεται οι αρμόδιες υπηρεσίες να έχουν αναγνωρίσει εγγράφως,  γι’ αυτό και έλαβε χώρα μερική εξόφληση.

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Ο.Ε. να παρασχεθεί εντολή στον δικηγόρο Λευκάδας Δημήτριο Μασούρα να υπογράφει πρακτικό συμβιβασμού ενώπιον του αρμόδιου Δικαστηρίου για την ως άνω υπόθεση σε περίπτωση που ο ενάγων παραιτηθεί από: α. την αξίωση για καταβολή τόκων και β. την αξίωση για καταβολή δικαστικής δαπάνης, πέραν του ποσού των 200 ευρώ, που η υπηρεσία μας θεωρεί εύλογο και σύμφωνο με τις κείμενες διατάξεις περί υπολογισμού της δικαστικής δαπάνης. 

Σε περίπτωση μη επίτευξης συμβιβασμού να παρασταθεί ενώπιον του Ειρηνοδικείου Λευκάδας προς υποστήριξη των συμφερόντων του Δήμου και να υποβάλει προτάσεις αναφορικά με την ανωτέρω αναφερόμενη αγωγή του Λεωνίδα Πολίτη του Γεωργίου και ειδικότερα να συνομολογεί την αγωγή ως προς το ποσό των 7.559,91 ευρώ.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ
Την χορήγηση εντολής στον δικηγόρο του Δήμου Λευκάδας κ. Δημήτριο Μασούρα, να υπογράφει πρακτικό συμβιβασμού ενώπιον του αρμόδιου Δικαστηρίου για την ως άνω υπόθεση σε περίπτωση που ο ενάγων παραιτηθεί από: α. την αξίωση για καταβολή τόκων και β. την αξίωση για καταβολή δικαστικής δαπάνης, πέραν του ποσού των 200 ευρώ, που η υπηρεσία μας θεωρεί εύλογο και σύμφωνο με τις κείμενες διατάξεις περί υπολογισμού της δικαστικής δαπάνης. 

Σε περίπτωση μη επίτευξης συμβιβασμού να παρασταθεί ενώπιον του Ειρηνοδικείου Λευκάδας προς υποστήριξη των συμφερόντων του Δήμου και να υποβάλει προτάσεις αναφορικά με την ανωτέρω αναφερόμενη αγωγή του Λεωνίδα Πολίτη του Γεωργίου και ειδικότερα να συνομολογεί την αγωγή ως προς το ποσό των 7.559,91 ευρώ.

Η απόφαση αυτή πήρε αύξοντα αριθμό: 248/2023.              
     

    Ο Πρόεδρος 

                          

 Τα Μέλη

     
          ΑΝΑΣΤΑΣΙΟΣ ΓΑΖΗΣ[image: image1.png]

